અગાઉ નોટબંધી અને ત્યારબાદ નવી કરપ્રણાલી જીએસટીના અમલીકરણથી કરદાતાઓની સંખ્યામાં મદદ મળી છે જો કે વ્યક્તિગત કરદાતાઓની સંખ્યામાં વૃદ્ધિની સાથે-સાથે પર્સનલ ઇન્કમટેક્સ (પીઆઇટી) ક્લેક્શનમાં વધારો જોવા મળ્યો નથી. નાણાંકીય વર્ષ 2016માં 5.9 કરોડ વ્યક્તિગત કરદાતા હતા જેની સંખ્યા વર્ષ 2017માં વધીને 7.8 કરોડ અને વર્ષ 2018ના અંતે 10 કરોડે પહોંચી ગઇ છે. પરંતુ પીઆઇટી ક્લેક્શનનો ગ્રોથ રેટ વર્ષ 2016માં 8.5 ટકા અને વર્ષ 2017માં 29 ટકા હતો જે વર્ષ 2018માં ઘટીને 19 ટકાના સ્તરે આવી ગયો હતો. વાસ્તવિકતા એ છે કે, વ્યક્તિગત કરદાતા દ્વારા ચૂકવેલ સરેરાશ ઇન્કમટેક્સ ઘટી ગયું છે.